Finale NBA lige: Hoće li ljubitelji košarke vidjeti više akcije? - 2003-06-13
U četvrtom susretu Nets su pobjedili Spurs za poen razlike, a utakmica je bila prepuna slabih šuteva i brojnih drugih grešaka.
Večeras se nastavlja nadematnje izmedju najboljih ekipa u profesionalnoj košarci Istoka i Zapada Sjedinjenih Država. New Jersey Nets i San Antonio Spurs izlaze na teren peti put kod rezultata 2-2. I mada oba tima imaju dosta ofanzivnih igrača do sada su uglavnom igrali defanzivno što je dovelo do toga da su u trćeme medjusobnom susretu ostvarli najmanje poena u prvoj polovini u ukupnoj istoriji finala NBA lige. Naime, u toj trećoj utakmici Nets i Spurs su zajedno imali samo 63 poena nakon prve dvije četvrtine susreta. U četvrtom susretu Nets su pobjedili za poen razlike, a utakmica je bila prepuna slabih šuteva i brojnih drugih grešaka. Dva tima su zajedno imali 114 promašaja i 49 ličnih grešaka, najviše u ovoj seriji. Ekip su često gubile loptu i bilo je nekoliko tehničkih faula. Spurs koji su od 90 upućenih lopti sa terena pogodili samo 26 puta, pokazali su treći najslabiji napad u istoriji NBA finala. Ljubitelji košarke se nadaju da će večeras i u narednim utakmicama vidjeti više akcije, medjutim, trener New Jerseya, Byron Scott se nije izvinio publici zbog izuzetno odbrambene igre. On je rekao da oba tima čine što je neophodno kako bi osvojili titulu šampiona. Pobjednik sa večerašnjeg susreta će imati šansu da već na utakmici u nedjelju, koja će se igrati u San Antoniju, u Texsasu dobije četvrti susret i osvoji titulu šampiona NBA lige za 2003. godinu.